ສະຖານທູດ ສປປ ລາວ ປະຈຳ ນະຄອນຫຼວງ ວໍຊິງຕັນ ດີ.ຊີ. ສະຫຼອງ ວັນຊາດ ທີ 2 ທັນວາ
ໃນຕອນແລງວັນສຸກ ທີ 4 ທັນວາ ສະຖານທູດ ສປປ ລາວ ໄດ້ຈັດພິທີ ສະຫລອງວັນຊາດ ທີ 2 ທັນວາ ຄົບຮອບ 40 ປີ ແລະ ໂອກາດຄົບຮອບ 60 ປີ ໃນສາຍສຳພັນ ລາວ-ສະຫະລັດ.
ໃນລາຍການຊີວິດຊາວລາວວັນພະຫັດມື້ນີ້ ເຮົາຈະນຳເອົາ ລາຍງານ ກ່ຽວກັບພິທີ ສະຫລອງວັນຊາດ ຄົບຮອບ 40 ປີ ການສະຖາປະນາ ສປປ ລາວ ທີ 2 ທັນວາ ຊຶ່ງປີນີ້ ໄດ້ຈັດ ຂື້ນໃນວັນສຸກທີ 4 ປີ 2015 ຢູ່ທີ່ ໂຮງແຮມ Washington Marriott Wardman ທີ່ນະຄອນຫລວງ ວໍຊິງຕັນ ຢູ່ໃນພິ ທີ່ດັ່ງກ່າວນີ້ມີບັນດານັກການທູດ ຜູ້ແທນສະພາ ເຈົ້າໜ້າທີ່ກະຊວງຕ່າງປະເທດສະຫະ ລັດ ແລະສະມາຊິກສັງຄົມລາວ-ອາເມຣິກັນຈຳນວນໜຶ່ງ ເຂົ້າຮວມຊຶ່ງ ກິ່ງສະຫວັນ ຈະ ນຳມາ ສະເໜີທ່ານໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ວັນທີ 2 ທັນວາ ທີ່ຜ່ານມານີ້ ສະຖານເອກອັກຄະລັດຖະ ທູດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ປະຈຳ ສະຫະລັດ ອາເມຣິກາ ການາດາ ແລະເມັກຊິໂກ ໄດ້ຈັດພິທີ່ ສະເຫລີມສະຫລອງ ວັນສະຖາປະນາ ສາທາລະນະ ລັດ ປະຊາທິປະໄຕ ປະຊາຊົນລາວ ຫລື ສປປ ລາວ ຄົບຮອບ 40 ປີ ແລະ 60 ປີ ແຫ່ງ ການສ້າງຕັ້ງ ສາຍສຳພັນທາງການທູດ ລະຫວ່າງ ລາວ-ສະຫະລັດ ໃນວັນດັ່ງກ່າວນີ້ ປະທານາມທິບໍດີ Barack Obama ໄດ້ສົ່ງສານອວຍພອນ ເຖິງປະທານປະເທດ ພະນະທ່ານ ຈູມມະລີ ໄຊຍະສອນ ພ້ອມດ້ວຍປະຊາຊົນລາວ ນອກຈາກນັ້ນແລ້ວ ລັດຖະມົນຕີຕ່າງປະເທດ ສະຫະລັດ ພະນະທ່ານ Jonh Kerry ກໍໄດ້ສົ່ງສານເຖິງ ຜູ້ນຳປະເທດລາວແລະປະຊາຊົນລາວ ເຊັ່ນກັນ ພະນະທ່ານ Kerry ໄດ້ກ່າວຕອນສຳຄັນວ່າ : ປີນີ້ ເປັນເທື່ອທຳອິດ ທີ່ສະຖານທູດ ສປປ ລາວ ໄດ້ຈັດຂຶ້ນໃນ ວັນສຸກ ທີ 4 ທັນວາ ເລີ້ມ ແຕ່ເວລາ 6:00 ຫາ 8:00 ໂມງແລງ ທີ່ ໂຮງແຮມ Washington Marriott Wardman ໃນ ນະຄອນຫລວງ ວໍຊິງຕັນ ດີ ຊີ ຢູ່ໃນພິທີດັ່ງກ່າວມີ ບັນດານັກການທູດພົນລະເຮືອນ ນັກການທູດທະຫານ ເຈົ້າໜ້າທີ່ລັດຖະບານກາງ ແລະສະມາຊິກປະຊາຄົມລາວ-ອາເມ ຣິກັນ ຈຳນວນໜຶ່ງເຂົ້າຮ່ວມ ພິທີໄດ້ເປີດຂຶ້ນ ໂດຍການຄຳນັບເພງຊາດລາວ ແລະອາເມຣິກັນ ຫລັງຈາກນັ້ນ ພະນະ ທ່ານ ເອກອັກຄະລັດຖະທູດ ສປປ ລາວ ຜູ້ມີອຳນາດເຕັມ ໄມ ໄຊຍະວົງ ກໍໄດ້ກ່າວ ເປີດພິທີເປັນພາສາອັງກິດ : ພະນະທ່ານ ໄມ ໄດ້ເນັ້ນໜັກເຖິງຄວາມໝາຍ ຄວາມສຳຄັນຂອງ ທີ 2 ທັນວາ ວ່າ : ພະນະທ່ານທູດ ໄມໄຊຍະວົງ ໄດ້ຖືໂອກາດສຳຄັນດັ່ງກ່າວນີ້ ສະແດງຄວາມຊົມເຊີຍ ຕໍ່ການຮ່ວມມືສອງຝ່າຍ ລະຫວ່າງ ສປປ ລາວ ກັບ ສະຫະລັດ ອາເມຣິກາ ຄົບຮອບ 60 ປີ ເຊິ່ງເຫັນວ່າມີຄວາມຄືບໜ້າ ແລະຂະຫຍາຍຕົວຂື້ນເລື້ອຍໆ ” ແຂກກິດຕິມາສັກ ທີ່ໄດ້ຂຶ້ນກ່າວຄົນຕໍ່ໄປກໍຄື ທ່ານນາງ Betty McCollum ຜູ້ແທນສະພາ ຕໍ່າ ຈາກ ພັກເດໂມແຄຣັດ ຈາກລັດ Minnesota ທ່ານນາງໄດ້ກ່າວຕອນສຳຄັນດັ່ງນີ້ : ຫລັງ ຈາກນັ້ນ ພະນະທ່ານ Daniel Russel ລັດຖະມົນຕີຊ່ວຍວ່າການ ຕ່າງປະເທດ ສະຫະລັດ ກໍໄດ້ຂື້ນມາກ່າວ ອັນມີຕອນສຳຄັນດັ່ງນີ້: " ພະນະທ່ານ Ben Rhodes ທີ່ປຶກສາດ້ານຄວາມໝັ້ນ ຄົງແຫ່ງຊາດ ປະຈຳທຳນຽບຂາວ ໄດ້ກັບມາຈາກການເດີນທາງໄປຢ້ຽມຢາມ ສປປ ລາວ ເພື່ອວາງແຜນກ່ຽວກັບກອງປະຊຸມອາຊຽນ ທີ່ ສປປ ລາວ ໃນປີໜ້ານີ້ ກໍໄດ້ກ່າວເພີ້ມເຕີມເລັກນ້ອຍ ບັນດາເອກອັກຄະລັດຖະທູດ ຜູ້ແທນສະພາ ແລະເຈົ້າໜ້າທີ່ ກະຊວງຕ່າງປະເທດ ສະຫະລັດ ບັນດານັກການທູດທະຫານຈາກເຂດເອເຊຍ ທີ່ເປັນປະເທດເພື່ອນບ້ານ ສປປ ລາວ ໃນຕອນແລງວັນເສົາຕໍ່ມາ ຢູ່ທີ່ສະຖານທູດ ສປປ ລາວ ກໍໄດ້ມີການກິນລ້ຽງສັງສັນ ໂດຍ ມີສະມາຊິກ ສັງຄົມລາວ-ອາເມຣິກັນ ຈຳນນວນໜຶ່ງເຂົ້າຮ່ວມຢ່າງສະໜຸກສະໜານ ພະນະທ່ານ ເອກອັກຄະລັດຖະທູດ ໄມ ໄຊຍະວົງ ໄດ້ກ່າວຕ້ອນຮັບ ບັນດາແຂກທີ່ໄດ້ ເຂົ້າຮ່ວມດັ່ງນີ້ : ພິທີໄດ້ເສັດສີ້ນລົງດ້ວຍການດື່ມ ແລະຮັບປະທານອາຫານ ຢ່າງເປັນລະບຽບຮຽບຮ້ອຍ ແລະສະງ່າງາມດີ